Orang Seletar

Suku Seletar dipercaya berasal dari Pulau Seletar, Singapura. Mereka adalah penduduk pribumi Singapura dan tergolong penduduk yang paling awal menetap di pulau tersebut. Dahulu, Orang Seletar adalah sebahagian dari kaum Orang Laut yang tinggal di dalam sampan panjang serta hidup secara nomad di permukaan laut, pulau, persisiran pantai dan kuala sungai. Walau bagaimanapun, kini mereka sudah tinggal di kawasan darat Semenanjung Malaysia serta memiliki kawasan perkampungan mereka sendiri.
Meskipun Orang Seletar pada asalnya adalah sebahagian dari kaum Orang Laut, namun kini kerajaan Malaysia telah mengkategorikan suku mereka sebagai sebahagian dari kaum Orang Asli.